29 anmeldelser resulterede i 11 anholdelser i Nordjylland på J-dag.

Lanceringen af årets julebryg gav en travl, men ikke særlig alvorlig dag for politiet. - Vi anholdt godt nok 11, men alle bliver løsladt igen i løbet af formiddagen med en bøde i baglommen for brud på ordensbekendtgørelsen, siger Per Vagn Nielsen, Vagtchef, Nordjyllands Politi. De alvorligste af de 29 anmeldelser, altå dem der førte til anholdelser foregik i Sæby, Frederikshavn og Aalborg.